ฟินิกซ์รอดตายเพิ่มทุนสำเร็จ
ผู้ถือหุ้นควัก100ล้านเสร็จทันมิ.ย.คปภ.เตรียมขอบอร์ดเปิดขายปกติ
8 มิ.ย. 2555

ผู้ถือหุ้นควัก100ล้านเสร็จทันมิ.ย.คปภ.เตรียมขอบอร์ดเปิดขายปกติ
ฟินิกซ์ประกันภัยอยู่ต่อ ผู้ถือหุ้นใส่เงินเพิ่มทุนใหม่ ดันกองทุนเป็นบวก เตรียมเปิดบริการใหม่เดือนนี้
คปภ.มั่นใจฟินิกซ์จบมิ.ยฟินันซ่ารู้ผลภายในสิ้นปีนี้ คปภ.ยันสิ้นเดือนมิ.ย.ฟินิกซ์ จบได้แน่นอน ล่าสุดคืบหน้าแล้วกว่า8090%หลังผู้ถือหุ้นใส่เงินเข้ามา 100 ล้านบาท ทำการลดทุนเพิ่มทุนพร้อมแก้ไขระบบงานภายใน ระบุลุ้นนำเรื่องเข้าสู่บอร์ดได้ทันเดือนนี้ ส่วนฟินันซ่าประกันชีวิต คาดสรุปได้ภายในสิ้นปี
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ทาง คปภ.คาดว่าบริษัท ฟินิกซ์ ประกันภัย (ประเทศไทย) จะสามารถแก้ไขปัญหาเรื่องฐานะการเงินของบริษัทและกลับมาสู่ภาวะปกติได้ภายในเดือน มิ.ย.นี้ ซึ่งขณะนี้มีความคืบหน้าในการแก้ไขปัญหาไปแล้ว 8090% และหากทำได้ครบ 100% ก็จะทำให้เงินกองทุนของบริษัทกลับมาเป็นบวกได้ ซึ่ง คปภ.พยายามจะนำเสนอให้คณะกรรมการ คปภ.พิจารณาให้ทันภายในเดือน มิ.ย.นี้
สำหรับขั้นตอนที่ คปภ.และกรรมการควบคุมสั่งให้บริษัทดำเนินการก็ได้ดำเนินการเกือบครบหมดแล้ว ซึ่งล่าสุดบริษัทได้ทำ การลดทุนจดทะเบียนจาก 725 ล้านบาท เหลือ 350 ล้านบาท และได้ทำการใส่เงินเพิ่มทุนใหม่เข้าไปอีก 100 ล้านบาท รวมเป็นทุนจดทะเบียนทั้งหมด 450 ล้านบาท 
และเงินเพิ่มทุน 100 ล้านบาทก็ได้ใส่เข้ามาแล้วแหล่งข่าวกล่าวว่า ส่วนความคืบหน้าเรื่องการจ่ายค่าสินไหมทดแทนที่ค้างอยู่ ทางบริษัทก็ได้ประกาศผ่านหนังสือพิมพ์ให้เจ้าหนี้มาแสดงตนและได้แก้ไขปัญหาไปแล้ว โดยมีเจ้าหนี้มีอยู่ประมาณ 100 ราย มูลค่าสินไหมทดแทนประมาณ 10 ล้านบาท
อย่างไรก็ตาม เรื่องงบการเงินที่ยังไม่ได้ส่งให้ คปภ.พิจารณานั้น ขณะนี้ก็ได้นำส่งมาให้พิจารณาเรียบร้อยแล้ว และขบวนการจัดระบบภายในบริษัท ก็ได้ดำเนินการจัดทำเป็นคู่มือมาให้ คปภ.พิจารณาแล้ว
"ตอนนี้สรุปว่าทุกอย่างเดินหน้ามาได้เกือบครบแล้วตอนนี้รอเรื่องกระบวนการเพิ่มทุนอย่างเดียว หลังเขาใส่เงินใหม่เข้ามา 100ล้านบาท คาดว่าหลังบริษัทจัดการทุกอย่าง คปภ.คาดว่าเงินกองทุนและฐานะทางการเงินของฟินิกซ์ น่าจะเป็นบวกได้และหากแก้ไขปัญหาได้เสร็จทันเสนอบอร์ดเดือนนี้ก็จะสามารถนำเรื่องเข้าสู่ที่ประชุมเพื่อทำการปลดล๊อคได้"ก่อนหน้านี้ สำนักงานคณะกรรมการกำกับและส่งเสริมการประกอบธุรกิจประกันภัย(ทั้งนี้ คปภ.ได้มีคำสั่งลงวันที่ 20 ก.พ.2555 ให้บริษัท ฟินิกซ์ ประกันภัย (ประเทศไทย) หยุดรับประกันวินาศภัยเป็นการชั่วคราวเนื่องจากดำรงเงินกองทุนไม่ครบถ้วนตามที่กฎหมายกำหนดและให้ดำเนินการปรับปรุงให้แล้วเสร็จภายใน 30 เม.ย.ที่ผ่านมา แต่ก็ยังไม่สามารถดำเนินการได้จึงได้ให้ขยายระยะเวลาการปรับปรุงให้แล้วเสร็จภายใน 30 มิ.ย.นี้
แหล่งข่าวกล่าวว่า สำหรับการแก้ปัญหาของบริษัท ฟินันซ่าประกันชีวิตนั้น ขณะนี้ยังรอการพิจารณาจากผู้ถือหุ้นรายใหม่ที่เป็นต่างชาติอยู่ โดย คปภ.คาดว่าจะแก้ไขปัญหาได้เสร็จทั้งหมดภายในสิ้นปี 2555 หลังจากได้ให้เวลามาเป็นเวลาไม่ต่ำกว่า 2 ปีแล้ว
อย่างไรก็ตาม เมื่อดูฐานะการเงินของฟินันซ่าแล้ว ก็ยังมีเบี้ยต่ออายุเข้ามาอย่างต่อเนื่อง ทำให้โดยรวมยังมีรายได้มากกว่ารายจ่าย แต่จำนวนลูกค้าจะลดลงเพราะไม่มีลูกค้ารายใหม่เข้ามา 
"การเข้าไปควบคุมฟินันซ่า ได้ใช้เวลายืดยาวไม่ได้ ต้องหาผู้ร่วมทุนหากหาไม่ได้บอร์ดควบคุมก็ต้องตัดสินใจว่าจะเอาอย่างไรต่อไปขณะนี้ยังไม่ได้สรุปว่าจะจบเมื่อไหร่ “ภายในสิ้นปีนี้ทุกอย่างต้องจบและยืนยันว่าผู้ถือกรมธรรม์ ไม่เดือดร้อนซึ่งฟินันซ่าประกันชีวิตนั้นได้มีมติให้เพิ่มทุน 1,500 ล้านบาท ซึ่งต้องเสนอขายหุ้นต่ำกว่าราคาพาร์ไม่ได้ในกรณีได้กำหนดราคาพาร์เอาไว้ที่ 100 บาทต่อหุ้น เพราะฉะนั้นคนที่เข้ามาซื้อฟินันซ่าประกันชีวิตก็ต้องซื้อในราคาขั้นต่ำที่ 100 บาทต่อหุ้น หากขายได้ในราคาที่สูงกว่า 100 บาทต่อหุ้นก็ถือว่าดี และต้องซื้อทั้งบริษัทไม่ใช่ซื้อเฉพาะของดี” แหล่งข่าวกล่าว